CELEX: 62013CA0657
Language: el
Date: 2015-05-21 00:00:00
Title: Υπόθεση C-657/13: Απόφαση του Δικαστηρίου (τρίτο τμήμα) της 21ης Μαΐου 2015 [αίτηση του Finanzgericht Düsseldorf (Γερμανία) για την έκδοση προδικαστικής απόφασης] — Verder LabTec GmbH & Co. KG κατά Finanzamt Hilden (Προδικαστική παραπομπή — Φορολογία — Ελευθερία εγκατάστασης — Άρθρο 49 ΣΛΕΕ — Περιορισμοί — Είσπραξη του φόρου επί της λανθάνουσας υπεραξίας σε δόσεις — Διαφύλαξη της ισόρροπης κατανομής των φορολογικών εξουσιών μεταξύ των κρατών μελών — Αναλογικότητα)

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/11
            
         Απόφαση του Δικαστηρίου (τρίτο τμήμα) της 21ης Μαΐου 2015 [αίτηση του Finanzgericht Düsseldorf (Γερμανία) για την έκδοση προδικαστικής απόφασης] — Verder LabTec GmbH & Co. KG κατά Finanzamt Hilden
   (Υπόθεση C-657/13) (1)
   
   ((Προδικαστική παραπομπή - Φορολογία - Ελευθερία εγκατάστασης - Άρθρο 49 ΣΛΕΕ - Περιορισμοί - Είσπραξη του φόρου επί της λανθάνουσας υπεραξίας σε δόσεις - Διαφύλαξη της ισόρροπης κατανομής των φορολογικών εξουσιών μεταξύ των κρατών μελών - Αναλογικότητα))
   (2015/C 236/14)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   Verder LabTec GmbH & Co. KG
   
      κατά
   
   Finanzamt Hilden
   
      Διατακτικό
   
   Το άρθρο 49 ΣΛΕΕ έχει την έννοια ότι δεν αντιβαίνει στο άρθρο αυτό η φορολογική ρύθμιση κράτους μέλους που, όπως η επίμαχη στην κύρια δίκη ρύθμιση, προβλέπει, σε περίπτωση μεταβίβασης περιουσιακών στοιχείων από μια εταιρία που βρίσκεται στο έδαφος του κράτους μέλους αυτού σε μόνιμη επιχειρηματική εγκατάστασή της που βρίσκεται στο έδαφος άλλου κράτους μέλους, αφενός, τον προσδιορισμό της λανθάνουσας υπεραξίας των στοιχείων αυτών που έχει δημιουργηθεί στο πρώτο αυτό κράτος μέλος και, αφετέρου, τη φορολόγηση της υπεραξίας αυτής και την είσπραξη του αναλογούντος φόρου σε δέκα ετήσιες δόσεις.
   
      (1)  ΕΕ C 71 της 8.3.2014.